– Rumpa er Hazards hemmelighet
Her finner du søndagens oddstips Den britiske avisen har analysert Chelsea-stjernens fysiologi foran søndagens møte med Manchester United på Old Trafford - en kamp der de blå kan ta et langt steg mot Champions League-spill om de skulle vinne. Nøkkelen til seier er ikke minst Hazard - som pussig nok ikke kom med på årets lag i Premier League - men som har markert seg voldsomt: Med 16 mål og 13 assists har han vært involvert i 49,1 prosent av Chelseas scoringer i 2018/19. Paul Pogba er nummer to med sine 35 prosent involvering i Manchester Uniteds mål. Så var det altså det med 28-åringens kropp og rumpe. Telegraph har snakket med en forsker, Jim Pate ved «Centre for Health and Human Performance», som beskriver belgierens kropp på denne måten: – Han har en stor kroppsmasse, som bare er muskler. Han er bare 173 cm høy, men veier 76 kilo, noe som er tyngre enn den gjennomsnittlige back han møter. Kroppmassen hans er viktig. Om han var lettere, kunne forsvarerne lettere skyve ham vekk. 1. mai er det 40 mill i Vikinglotto - du kan spille her! – Dernest er fordelingen av massen viktig. Jo lavere massesenter, jo lavere tyngdepunkt. Beina er den mest utviklede del av kroppen hans. Telegraph legger til at setemusklene hans er så godt utviklet at en supporter til og med har dedisert en egen Twitterkonto til dem. – Hazard er tung, men han er kompakt. Han kan virkelig sammenlignes med Messi. Diego Maradona var bygd på samme måte, sier forskeren til Telegraph. Avisen forklarer også det spesielle med Hazards løpesett - ikke lange steg som en sprinter, men korte steg, med beina nær bakken, som gjør det enklere å kontrollere ballen samtidig med at du løper fort. Chelsea-manager Maurizio Sarri utfordret i starten av sesongen Eden Hazard til å score 40 mål. Det er hans langt fra, noe som skyldes at han liker å gå tilbake og hente ballen - og gjerne skape sjansene for sine medspillere. Nå skal Hazard være på vei til Real Madrid til sommeren. Sky Sports hevder at Zinedine Zidanes klubb føler seg sikre på at de skal klare å hente belgieren. Ole Gunnar Solskjær vet selvfølgelig hvor viktig det er å stoppe en kar som altså har vært involvert i nær halvparten av Chelsea-målene denne sesongen. Samtidig kan London-laget også være fornøyd om det skulle bli uavgjort - det kan ikke United, som ligger tre poeng bak Chelsea når tre kamper gjenstår. Tottenhams tap mot West Ham gjør spenningen rundt topp 4 enda mer spennende. Om Chelsea skulle vinne, er de likt med Spurs (3. plass) i poeng - med bare målforskjellen som skiller. PS: Ryktene går om at Petr Cech er på vei tilbake til Stamford Bridge etter fire år hos Arsenal. Han legger opp, og Chelsea skal ønske seg tsjekkeren som en del av trenerapparatet sitt, skriver flere engelske aviser.* Syv tap på ni siste Manchester United-matcher i alle turneringer - ja, det er slik at man nesten ikke kan tro det. I hvert fall ikke etter den gode starten klubben hadde etter at Ole Gunnar Solskjær overtok som manager-vikar i desember. * Nå var det en mer helhjertet United-innsats mot Man.City i onsdagens oppgjør. Men etter hvilen stakk City i fra, og vant fortjent 2-0. * Denne matchen handler om kampen om å sikre Champions League-plass. Vertene er tre poeng bak Chelsea. Gjestene var ikke helt påskrudd hjemme mot Burnleys muskler, vilje og aggressivitet mandag kveld. Og måtte nøye seg med 2-2. Men vant fem av seks foregående kamper i alle turneringer, hvilket er godkjent. Men de trenger tre poeng her, de også. Særlig hvis Arsenal vinner sin Leicester-match tidligere på søndagen. * Rüdiger (f) er friskmeldt. Men Hudson-Odoi (kant) mangler og Kanté (mb) må helsesjekkes. De Gea (k) har Solskjærs tillit til tross for noen tvilsomme innsatser nylig. Jones (f) og undervurderte McTominay (mb) er usikre. Oddsen er 3,25. Du må spille innen kl. 17.25. Kampen ser du på TV 2 Sport Premium.
– Hemmeligheten bak Eden Hazards suksess er rumpa, skriver anerkjente Telegraph søndag - så da må vi vel tro på det.